《乐章五曲》
宋代·李复

南山深，云冥冥。
苍松长，寒枫阴。
紫檀椒堂白玉庭，千年桂树落紫青。
吉日矣辰良，浴兰兮佩芳。
穆将愉兮神君，沛荃旗而来翔。
青霓叩额通绿章，鸿龙开门宫中香。
望君御兮前渚，再拜兮起舞。
时不可兮再得，聊徜徉而容与。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。